open-index/open-wikipedia-markdown huggingface dataset:
Daniel Ellsberg

**Daniel Ellsberg** (Chicago, 1931ko apirilaren 7a - Kensington, Kalifornia, 2023ko ekainaren 16a) estatubatuar ekonomialari, analista militar, ekintzaile eta barneko salatzailea izan zen.

1971n, RAND Corporation institutuan lanean ari zela, Pentagonoko paperak eman zizkien zenbait egunkariri, hala nola The New York Times eta The Washington Post egunkariei. Vietnamgo Gerran erabakiak hartzeari buruz AEBetako gobernuak egindako txosten sekretu bat zen.

Gobernuak espioitza, lapurreta eta kondpirazioa leporatu zizkion Ellsbergi 1973ko urtarrilean. 1973ko maiatzean absolbitu egin zuten akusazio guztietatik.

Ellsberg aktibismoagatik nabarmendu zen eta WikiLeaks, Chelsea Manning eta Edward Snowdenen alde egin zuen. 2018an Olof Palme saria jaso zuen.

## Bibliografia 
* Ellsberg, Daniel (2003). *Secrets: A Memoir of Vietnam and the Pentagon Papers.* New York: Viking Press. 
* Daniel Ellsberg (2001) *Risk, Ambiguity, and Decision*
* Ann Wright, Susan Dixon (2008). *Dissent: Voices of Conscience*, Foreword by Daniel Ellsberg. Hawaii: Koa Books. 
* Daniel Ellsberg (2008) *Flirting with Disaster: Why Accidents are Rarely Accidental*
* ''Made Love, Got War: Close Encounters with America's Warfare State* By Norman Solomon, Foreword by Daniel Ellsberg, September 2007 – Publisher: Polipoint Press
* E. P. Thompson, Dan Smith (ed.) (1981). *Protest and Survive*, Introduction by Daniel Ellsberg. New York: Monthly Review Press. 
* Steve Sheinkin (2015) *Most Dangerous: Daniel Ellsberg and the Secret History of the Vietnam War*, Roaring Brook Press
* Daniel Ellsberg (2017) *The Doomsday Machine: Confessions of a Nuclear War Planner'', Bloomsbury

## Kanpo estekak
Jacek Kuroń

**Jacek Jan Kuroń** (Lwów, 1934ko martxoaren 3a - Varsovia, 2004ko ekainaren 17a) poloniar historialari eta politikaria izan zen.

Poloniako Herri Errepublikako oposizioko buruzagi demokratikoetako bat izan zen. Ezaguna izan zen Sobietar Batasunaren baitako gizarteak erreformatzen egindako ahaleginengatik. Poloniako Scouts Elkartean ekintzaile gisa hasi ondoren, Langileen Defentsarako Batzordea (KOR) sortu zuen Antoni Macierewiczekin batera. KOR geroago Solidarność-en sartu zen. 1982 eta 1984 bitartean kartzelan egon zen. Erregimen komunista erori ondoren, Lan eta Gizarte Politiketako ministroa izan zen.
Osasuna B 2023/2024

Entrenatzailea:  Santi Castillejo (2018-Egun)
* 15px|Kapitain = Kapitainak.
* 15px|Lesio = Epe luzeko lesioa.
*  23 baino handiagoa den dortsala duten joklariak Subiza taldeko jokalariak dira, eta beraz talde biekin jokatu dezakete partidak. Espainiar ferezadioaren arauak diotenez, lehen taldeko jokalariek 1-etik 23-erako zenbakiak eraman beharko dituzte, eta 3.atezaina egongo balitz 24 zenbakia eraman beharko du

### Bajak Neguan 
### Neguko merkatua 2024 
### Udako merkatua 2023 
## Erreferentziak 
## Kanpo estekak
Anthaxia abyssinica

***Anthaxia abyssinica*** kakalardo espeziea da, *Anthaxia*generokoa, *Buprestidae* familiakoa. Tery-k 1896an lehen aldiz deskribatu zuen.

## Erreferentziak 
## Kanpo estekak
Macrotyphula juncea

***Macrotyphula juncea*** *Typhulaceae* familiako onddo espezie bat da. Garrantzi ekologikoa bakarrik du, hildako materia degradatzen baitu.

Sinonimoak: *Macrotyphula filiformis*, *Clavariadelphus juncea*, *Cavaria juncea*.

## Deskribapena 
**Karpoforoa:** Harikara, zilindrikoa, 70 mm arteko garaierakoa, gamuza argi kolorekoa edo okrea. Morfologikoki, nekez bereiz daitezkeen bi zati ditu, borra formakoa da goialde emankorra eta behealdea pixka bat ilunagoa, oinaren oinarria apur bat bilotsua du, onddoa garatzen den euskarriarekin, lotzen duena.

**Etimologia:** *Clavaria* terminoa latinetik dator, "clavarius" hitzetik eta borra, iltze, esan nahi du. Bere itxuragatik.

## Jangarritasuna 
Ez du sukaldaritzarako balio.

### Nahasketa arriskua 
*Macrotyphula fistulosa* delakoarekin nahas daiteke, hau handiagoa da haragitsuagoa eta hostozabalen adar lodietan hazten da.

## Sasoia eta lekua 
Udazkenean eta neguan, hostozabalen adaxketan, azaletan eta hostoetan.

### Banaketa eremua 
Kanada, Ameriketako Estatu Batuak, Mexiko, Europa, Errusia, Australia, Zeelanda Berria, Japonia, Txile, Brasil.

## Erreferentziak 
## Kanpo estekak
Osin (mitologia eta erlijioa)

thumb|Amaierarik gabeko osina
**Osina** , halaber **leizea**, **leize-zuloa** edo **ahutzak**, iluntasun edo sakontasun handiaren irudia da. Erlijio-testuinguru kristau batean erabili zuten lehen aldiz, non esanahi batzuk hartu zituen. XVII. mendetik aurrera, giza arimaren eta gauzen sakonenean ezkutatutako printzipio gorena izendatzen du, munduaren lehenengo oinarria, unibertso osoa oinarritzen duen sorburua. Inolako oinarririk gabe, osina, negatiboki, ezin azalduzko printzipio gisa baino ezin da ulertu, are pentsaezin gisa ere.

Bai mistizismo espekulatiboaren tradizioan, bai erromantizismo filosofikoarenean, osinaren ideiak gauza guztietarako oinarri komun bat identifikatzean izakiaren ustezko batasuna begiztatzeko aukera ematen du. Atzealde hori, aldi berean, ikusezina eta ulertezina da gizakiarentzat, bere zentzumenetara zein adimenera iritsi ezina. Naturaren alde «iluna» eta «lurpekoa», izpirituarena bezala, osina testuinguru honetan izakien existentziaren jatorriarekin identifikatzen da: Jainkoari, noski, edo goragoko beste printzipio bati, batzuetan kreazioaren Jainkoa baino lehenagokotzat deskribatua. Existentziaren beraren aurretik, amildegia haren aurka dago, analogikoki uren grabitatea zeruko argiaren aurka dagoen bezala. Sakonera abisal horretatik sortuko lirateke izakiak, gizakia barne, eta existentziaren argitara iritsiko lirateke.

## Erreferentziak
## Ikus, gainera 
* Infernu

## Kanpo estekak
Maltako artxidiozesia

**Maltako artxidiozesia** (, , ) Erromatar Eliza Katolikoaren maltar artxidiozesi bakarra da. I. mendean ezarri zen elizbarruti gisa eta 1944ko urtarrilaren 1ean artxidiozesi egin zen. Artzapezpikuaren egoitza Mdinan dago. Egun artzapezpikua Charles Jude Scicluna da.

## Ordinarioen zerrenda 
### Apezpikuak eta artzapezpiku titularrak 
* Publio (60-90)
* Quadratus (91-100)
* Danuolus (100-125)
* Elladius (125-132)
* Gallicanus (132-166)
* Orouzio (166-177)
* Antidius (177-182)
* Giulianus (182-194)
* Adalbert (194-200)
* Petrus (200-205)
* Fiorenzo (205-221)
* Zoilo (221-260)
* Servetus Villeneuve (260-317)
* Filetus (317-339)
* Severus	(370-379)
* Otrejo (379-383)
* Letnio (383-400)
* Valerius (400-408)
* Silvanu	(408-?)
* Acacius (451-?)
* Restituoto (460-?)
* Kostantinu (501-?)
* Manas (536-?)
* Julianus (553-?)
* Luċillu	(577-599)
* Trajanu	(599-?)
* Giovanni (680-682)
* Annetto (700-707)
* Adriano	(707-?)
* Pelladio (722-?)
* Vigiliju (740-748)
* Giorgius (748-?)
* Leone (770-?)
* Pawlu (868-?)
* Damiano (892-?)
* Gualtieri (1089-1095)
* Brialdo (1095-1098)
* Ġwanni (1098-?)
* Rinaldus (1123-?)
* Stiefnu	(1140-1168)
* Giovanni (1168-?)
* Domenico (1253-?)
* Giacomo de Mileto (1259-?)
* Andrea Bancherini (1270-?)
* Jacobus da Malta (1284-1299)
* Niccolò (1304-?)
* Alduino (1330-1333)
* Enrico da Cefalù (1334-?)
* Niccolò Boneti (1342-1343)
* Ogerio (1343-?)
* Giacomo (1346-?)
* Ilario Corrado (1356-?)
* Antonio (1370-1371)
* Corrado (1371-1375)
* Antonio de Vulponno (1375-1392)
* Mauro Cali (1393-1408)
* Andrea de Pace (1408-1409)
* Antonio Bellancini (1409-?)
* Andrea (1414-?)
* Juan Ximenes (1418-1419)
* Mauro Albroynio (1420-1431)
* Senatore di Noto (1432-1445)
* Jaime (1445-1447)
* Antonio de Alagona (1447-?)
* Giovanni Paternione (Paternò) (1479-1489)
* Petri Foixkoa (1489-1490)
* Paolo Della Cavalleria (1491-1495)
* Giacomo Valguarneri (Vualguera) (1495-1501)
* Antonio Corseto (1501-1503)
* Juan de Castro (1506-1506)
* Bandinello Sauli (1506-1509)
* Bernardino da Bologna (1509-1512)
* Juan Pujades (1512)
* Juan de Sepúlveda (1514-1516)
* Bernardo Catagnano (1516)
* Raffaele Sansoni Riario (1516-1520)
* Bonifacio Catagnano (1520-1522)
* Carlo Urríes (1523-1528)
* Girolamo Ghinucci (Ginucci) (1523-1538)
* Tommaso Bosius (1538-1539)
* Domingo Cubels (1540-1566)
* Martín Rojas de Portalrubio (1572-1577)
* Tomás Gargal (Gargallo) (1578-1614)
* Baldassare Cagliares (1615-1633)
* Miguel Juan Balaguer Camarasa (1635-1663)
* Lucas Bueno (1666-1668)
* Lorenzo Astiria (1670-1678)
* Miguel Jerónimo de Molina y Aragonés (1678-1682)
* Davide Cocco Palmieri (1684-1711)
* Joaquín Canaves (1713-1721)
* Gaspare Gori-Mancini (1722-1727)
* Paul Alpheran de Bussan (1728-1757)
* Bartolomé Rull (1757-1769)
* Giovanni Carmine Pellerano (1770-1780)
* Vincenzo Labini (1780-1807)
* Ferdinando Mattei (1807-1829)
* Francesco Saverio Caruana (1831-1847)
* Publio Maria Sant (1847-1857)
* Gaetano Pace Forno (1857-1874)
* Carmelo Scicluna (1875-1888)
* Pietro Pace (1889-1914)
* Mauro Caruana (1915-1943)
* Mikiel Gonzi (1943-1944)
* Joseph Mercieca (1976-2006)
* Charles Jude Scicluna (2015-)

## Erreferentziak 
## Kanpo estekak
Glauchau

**Glauchau** (Alemanezko ahoskera: [ˈɡlaʊ̯xaʊ̯]; ) Alemaniako Saxonia estatu federaleko herri bat da, Mulde ibaiaren eskuinaldean, Zwickautik 7 kilometro iparraldera eta Chemnitzetik 17 kilometro mendebaldera trenbidez (bere geltokia Dresden-Werdau linean dago). Zwickau barrutiaren parte da.

## Historia 
Glauchau sorabiarren eta bendoen kolonia batek sortu zuen, eta Schönburgeko jauntxoena zen XII. mendean. 

## Leku ikusgarriak 
Gaztelu zahar zabalaren zati batzuk XII. mendekoak dira, eta Gottesacker elizak antzinako erlikia interesgarriak ditu. 

## Pertsona nabarmenak 
* Johann Pfeffinger (1493–1573), teologo eta protestante erreformatzailea
* Georg Agricola (1494–1555), jakintsua eta zientzialaria
* Samuel von Pufendorf (1632–1694), jurista, ekonomista eta historialaria
* Ernst Friedrich Germar (1786–1853), mineralogia irakaslea, entomologoa eta tokiko politikaria.
* Julius Heinrich Petermann (1801–1876), orientalista
* Ernst Kals (1905–1979), itsaspeko komandantea
* Walter Schlesinger (1908–1984), historialaria
* Joachim, Schönburg-Glauchauko kondea (1929–1998), politikaria, idazlea, Bundestageko CDUko diputatua 1990–1994
* Dieter Erler (1939–1998), futbolaria
* Christine Spielberg (1941ean jaioa), disko-jaurtitzailea
* Torsten May (1969 jaioa), boxeolaria

## Hiri senidetuak 
Glauchau honako hiri hauekin senidetuta dago: 

* Grenay, Frantzia (1996)
* Iserlohn, Alemania (1991)
* Jibou, Rumania (2005)
* Lynchburg, AEB (2007)
* Vermelles, Frantzia (1998)
* Zgierz, Polonia (1996)

## Galeria 

Schloss Forderglauchau.JPG|Forderglauchau Gaztelua
Schloss Hinterglauchau.jpg|Hinterglauchau Gaztelua
Glauchau, Leipziger Straße 37-001.jpg|Leipziger kaleko etxe bat
Bismarck tower in Glauchau, Saxony (Barras).JPG|Bismarck dorrea

## Erreferentziak 
## Kanpo estekak 
* Glauchau Notgeld (larrialdietako billeteak) Glauchau-ko moneta-billete txikiak, *Buttermilchturm* (Buttermilk dorrea) izena hartu zuenaren istorioa irudikatzen duena. webgerman.com/Notgeld/
* Glauchau Notgeld (larrialdiko billeteak) Glauchauko moneta txikiak 1731ko Garagardo Saxoiaren gerren istorioa irudikatzen dutenak.
Tortosako elizbarrutia

**Tortosako elizbarrutia**  () Erromatar Eliza Katolikoaren elizbarruti bat da, Kataluniaren hegoaldea eta Valentziako Erkidegoaren iparraldea hartzen dituena. Tarragonako artxidiozesiaren parte da. Tortosako Santa Maria katedrala dauka egoitza. Zazpi artziprestaldetan banaturik dago: Ribera d’Ebre-Priorat, Terra Alta, Montsià-La Tinença, Baix Ebre, Delta-Litoral, Els Ports-Maestrat eta Baix Maestrat.

## Erreferentziak 
## Kanpo estekak
Julen Larrea

**Julen Larrea Miranda**, ezizenez **"Larrea III"** (Barakaldo, 1996ko azaroaren 21a) bizkaitar aizkolaria da. Bizkaiko txapeldunordea izan da bost aldiz jarraian.

## Ibilbidea 
Aizkolarien familia baten kidea da, jatorria Barakaldoko Gorostiza auzoko baserri batean duena. Julian Larrea aitona eta Amando Larrea aita ere aizkolariak izan ziren. Julian Larreak hamaika aldiz irabazi zuen Bizkaiko txapelketa eta hiru aldiz Euskadiko trontza txapelketa.

Julen Larrea Errekatxo auzoan jaio zen. Hiru urte zituela hasi zen aizkorarekin enborrak mozten.

## Palmaresa 
* Bizkaiko Aizkolari Txapelketa:
** Txapelduna (0)
** Txapeldunordea (5): 2017, 2018, 2019, 2020, 2021

## Erreferentziak 
## Kanpo estekak
Gozoko elizbarrutia

**Gozoko elizbarrutia** (, , ) Erromatar Eliza Katolikoaren maltar elizbarrutia da. 1864ko irailaren 22an ezarri zen. Apezpikuaren egoitza Victòrian dago. Egun apezpikua Anthony Teuma da.

## Apezpikuen zerrenda 
* Michael Francis Buttigieg (1864-1866)
* Antonius Grech-Delicata-Testaferrata-Cassia (1868-1876)
* Pietro Pace (1877-1889)
* Giovanni Maria Camilleri (1889-1924)
* Mikiel Gonzi (1924-1943)
* Joseph Pace (1944-1972)
* Nikol Joseph Cauchi (1972-2005)
* Mario Grech (2005-2019)
* Anthony Teuma (2020-)

## Erreferentziak 
## Kanpo estekak
Moelona

**Elizabeth (Lizzie) Mary Jones**, jaiotzez **Elizabeth (Eliza) Mary Owen**, ***Moelona*** izengoitiaz ezagunagoa (Rhydlewis, 1877ko ekainaren 21a - New Quay, 1953ko ekainaren 5a) eleberrigile eta itzultzaile galestarra izan zen.

## Bizitza 
Rhydlewisen jaio zen, Ceredigion konderrian, hamahiru seme-alabetatik gazteena, Moylon izeneko landetxean. Gurasoak John Owen eta Mary James Owen izan ziren. Rhydlewiseko eskolan ikasi zuen. 1890ean ikasle-irakasle bihurtu zen (aita alarguna zaindu beharrak hurrengo mailako ikasketak egitea eragozten zion).

1905ean Cardiffera joan zen bizitzera. Lehen eleberria (*Rhamant o Ben y Rhos*) idatzi zuen 1907an eisteddfod baterako, baina 1918ra arte ez zen argitaratu. 1912ko Eisteddfod Nazionalean sari bat irabazi zuen *Teulu Bach Nantoer* eleberri didaktikoarengatik.

1917an, John Tywi Jones apaiz baptista eta argitaratzaile alargunarekin ezkondu zen.

New Quayn bizi izan zen, 1953an hil arte.

## Lanak 
## Ikus, gainera
* Zerrenda:Galesezko idazleak

## Erreferentziak 
## Kanpo estekak
Jada Facer

**Jada Mae Facer** (St. George, Utah, 2001eko martxoaren 18a - ) estatubatuar aktore eta abeslaria da. *Melissa & Joey* sitcomean Joeren alabaren papera egiteagatik da ezaguna. Horretaz gain YouTubeko kanala ere badu eta cover-k egiten ditu. 2022an 100 milioi ikustalditik gora zituen.

## Biografia 
St. Georgen jaio zen, Utahn, eta hiriko antzerki taldean *Annie* musikalean parte hartu zuenean erabaki zuen aktore izan nahi zuela. Familia ondoren Los Angelesera mugitu zen eta Jada Facerrek agentzia batekin kontraatua sinatu zuen.

2011ean izan zuen lehenengo paper aipagarria, ''Love's Christmas Journey* telefilmean. Annabelleren rola bete zuen, hamar urteko haurra. Telefilme bateko artista gazte onenaren saria eskuratu zuen gainera. 2012an *Nina Del Tango* laburmetraian egindako lanagatik berriz lortu zuen sari hartarako izendapena.

2014an *Melissa & Joey'' sitcomerako aukeratua izan zen. Daniren papera bete zuen, Joeren alabarena hain zuzen ere. 10 ataletan agertu zen. Ondoren beste telesail batzutan ere agertu da. YouTubeko kanala sortu du eta jarraitzaile ugari izan ditu. 786 mila harpidedunetik gora ditu (2023ko ekainean).

## Filmografia 
### Filmeak 
### Telebista 
## Erreferentziak 
## Kanpo estekak 
* Aktorearen IMDBko fitxa irakurgai 
* YouTubeko kanala
Ainara Otxotorena

**Ainara Otxotorena Iriarte** (Hernani, Gipuzkoa, 1984ko maiatzaren 23a) irakaslea eta politikaria da.

2023ko ekainaren 17an Mañariko alkate bilakatu zen bigarren aldiz, 2023ko udal hauteskundeen ondoren, Euskal Herria Bildu koalizioaren hautagaitza gailentzearen ondorioz.

2025eko ekainaren 18an dimisioa aurkeztu zuen eta herritarrei ondorengo gutun hau helarazi zien:

*"Sei urtez Mañariko alkate izatearen ardura izan ondoren, une zail honetan alkate kargua uztea erabaki dut. Erabaki pertsonala da, osasun arazoek eta bestelako arrazoi pertsonalek nabarmen eragin diotelako nire alkate lanak behar duen arreta eta dedikazioari..."*

Aitziber Areitio Iriondok hartu zuen erreleboa.

## Biografia 
Hernanin jaio bazen ere, Mañarian bizi da Ainara. 

### Irakasle 
Magisteritza ikasketak egin zituen Donostian eta Goi Mailako  Haur Hezkuntzako zikloa Ordizian. 2010etik Mañariko haurreskolan hezitzaile eta koordinatzaile lanetan dihardu.
thumb|250px|Mañariko udalbatza, 2023.06.17
thumb|Aitziber Areitio Iriondo eta Ainara Otxotorena Iriarte (2025)
### Politikari 
2019ko urtarrilaren 14tik 27ra bitartean egindako barneko prozesu parte-hartzailean Mañariko EH Bilduren komunitateak  zerrendaburu izateko proposatu zuen Ainara Otxotorena Iriarte, eta hauteskunde batzordeak proposamena egin ondoren, bere burua prest agertu zuen alkategai izateko.

2023ko ekainaren 17an Mañariko Udalean egindako osoko bilkuran, Ainara Otxotorena Mañariko alkate izendatu zuten. Otxotorenak EH Bilduko lau zinegotzien bozka jaso zuen eta horrela, bere bigarren legegintzaldia hasi zuen alkate gisa.

Izendapen egunean honako adierazpenak egin zituen:

“*Mañaria ondo doa, hauteskundeetan herritarron babesa jaso genuen eta hemen hasiko da beste legegintzaldi berri bateko ibilbide polita. Udalean lanean egongo den taldea berriztu dugu, indarberritu egin gara, eta kalean inoiz baino babes handiagoa eta ilusio handiagoa sentitu dugu. Pertsonalki, herritar guztientzako erreferentea izan nahi dut, udalean eurentzako lanean ari den herritar-ordezkaria, herritarrokin berba asko eginda gauzak aurrera ateratzen dituena”* 2023ko urrian Durangaldeko Mankomunitatearen osoko bilkuran  Ainara Otxotorena Mañariko alkatea (EH Bildu) hautatu zuten erakundearen presidenteordetzarako, hurrengo lau urteetarako.

## Erreferentziak 
## Kanpo estekak
Sangita Magar

**Sangita Magar** (nepaleraz: **संगीता मगर**) (Nepal, 1990eko hamarkada) Nepalgo emakume bat da, azido-eraso batetik bizirik atera ondoren biktimen eskubideen aldeko aktibista bihurtu zena. 16 urte zituenean bera eta lagun bati eraso egin zieten, baina bigarren hezkuntzako amaierako azterketa egitea lortu zuten, SLC, 25 egun geroago. Ondoren, eraso horien biktimei buruzko legeak eta azido-salmenta arautu gabea aldatzeko borrokatu  zuen.

## Azido-erasoa 
Magar 16 urteko ikasle bat zen, 2015eko otsailaren 22an Katmanduko Basantapurreko Shanti Nikunja eskolan eraso ziotenean. Bigarren Hezkuntzako (SLC) amaiera-ziurtagiria prestatzen ari zen bere lagun Sima Basnetekin (15 urte). Lau gizon mozorrotuk gela batean sartzera behartu eta azidoz busti zituzten. Erasoaren ondoren, Katmanduko Medikuntza Fakultatean jaso zituen tratamenduak; Sima Basnet Bir Ospitalean sartu zen. Magarren aitak *The Kathmandu Post*-i esan zion: "Beste hiru neska eta nire alaba bakarrik ikasten ari ziren, irakaslea eskolara berandu iritsi ondoren. Erasotzaileak atea apurtuz sartu ziren eta azidoa bota zieten".

Ikerketa baten arabera, Magarren eraikin berean bizi zen 20 urteko gizon batek egin zuen erasoa. 

Nepalen, batez beste, urtean 40 eraso izaten dira azidoarekin, eta Magar bezalako biktimek ez dute berehalako ordainketarik jasotzeko eskubiderik, premiazko arreta medikoarekin laguntzeko.

2017an, Magar eta Basnet izan ziren kasu baten auzi-jartzaileak, eta *Forum for Women*, *Law and Development* emakumeen eskubideen aldeko taldeak ere babestu zuen. Talde horrek azidoarekin eta erredurekin egindako indarkeriari buruzko Nepalgo legeak desafiatu zituen. Kasu horren ondorioz, Nepalgo Gorte Gorenak biktimek tratamendurako berehalako finantza-laguntza lortzeko agindua eman zuen. Gainera, azidoarekin erasoak egiteagatik ezarritako zigorrak hiru urtetik hamarrera igotzeko agindu zuen auzitegiak. Erabaki horiek 2018ko abuztuan bihurtu ziren lege, eta ospitaleek orain berehalako doako tratamendua ematen diete azidoarekin egindako erasoen biktimei. Harrezkero, Magar borrokan aritu da eraso horietan erabilitako azidoen salmenta ez-arautua gelditzeko, eraso horiek egiten dituztenen bizitza zigortzeko eta azidoarekin egindako erasoetatik bizirik atera zirenentzat laguntza handiagoa lortzeko, konpentsazio bat barne.

## Erreferentziak 
## Kanpo estekak
2023ko Kanadako Sari Nagusia

**2023ko Kanadako Sari Handia** (ofizialki, **Formula 1 Pirelli Grand Prix du Canada 2023**) 1 Formulako lasterketa bat da. 2023ko ekainaren 18an izango da, Gilles Villeneuve zirkuituan (Montreal, Quebec, Kanada).

## Aurrekariak 
Ekitaldia 2023ko ekainaren 16tik 18ra burutuko da, eta 2023ko 1 Formulako munduko txapelketaren zortzigarren lasterketa izango da. Sute batzuen ondorioz, bertan behera geratzeko arriskua zegoen; hala ere, ekainaren 9an, 1 Formula kontrolatzen duen erakundeak (FOMek) uko egin zion aukera horri.

Aipagarriak dira Aston Martin taldeak bere autoei egindako hobekuntzak.

### Txapelketa, lasterketaren aurretik 
Zazpigarren lasterketaren ondoren, Max Verstappen da Gidarien Txapelketako lehen postuan dagoena, 170 punturekin. Bigarrena bere taldekidea da, Sergio Perez, 53 puntuko aldearekin. Hirugarrena Fernando Alonso da, 18 puntuko aldearekin. Taldeen Txapelketan, lehen postuan Red Bull Racing dago, bigarrenean Mercedes (135 puntuko aldearekin) eta Aston Martin (153 puntuko aldearekin).

### Parte-hartzaileak 
Gidariak eta taldeak denboraldiaren hasierako berberak dira, eta ez dago parte-hartzaile berririk lasterketa honetan.

### Pneumatikoen aukerak 
Pirelli gurpil-hornitzaileak C3, C4 eta C5 gurpil-motak aukeratu ditu lasterketan taldeek erabil ditzaten. C3 gurpil gogorra da, C4 tartekoa, eta C5 biguna.

## Entrenamenduak 
Hiru entrenamendu-saio daude antolatuta: bi ekainaren 16an eta bat ekainaren 17an. Lehen entrenamendu-saioa 13:30etan hasi zen (tokiko orduan), baina segurtasun-kamerak izurratu egin ziren eta hasi eta minutu gutxira saioa bertan behera geratu zen. Gainera, Pierre Gasly-ren Alpine autoa zirkuituan bertan geldirik geratu zen, eta bidetik baztertu egin behar izan zen, saioa geldiaraziz. Hamabi gidarik soilik ahal izan zioten zirkuituari bira oso bat eman. Azkarrena Alfa Romeo-ko Valtteri Bottas izan zen, bigarrena Aston Martineko Lance Stroll izan zen, eta hirugarrena bere taldekidea izan zen, Fernando Alonso. FIAk bigarren entrenamendu-saioari aldaketa bat egin zion eta, beraz, ordu erdi lehenago hasi zen, 16:30etan. Horri esker, taldeek galdutako denboraren zati bat berreskuratu ahal izan zuten.

Bigarren entrenamendu-saioak 90 minutu iraun zuen eta Lewis Hamilton-ek ezarri zuen markarik azkarrena. Bigarren George Russell izan zen, taldekidea, eta hirugarren Carlos Sainz Jr. izan zen. Bandera gorria bi aldiz astindu zen saioan zehar, Esteban Ocon-en eta Nico Hülkenberg-en autoekin izandako arazoen ondorioz.

## Sailkapen-saioa 
Sailkapen-saioa 2023ko ekainaren 17an burutu zen, 16:00etan (tokiko orduan).

## Lasterketa 
Lasterketa 2023ko ekainaren 18an burutu zen, 14:00etan (tokiko orduan).

## Erreferentziak 
## Kanpo estekak
Muhammad Haji Ibrahim Egal

**Muhammad Haji Ibrahim Egal** (, ; Odweyne, 1928ko abuztuaren 15a - Pretoria, 2002ko maiatzaren 3a) somaliar politikaria izan zen. Somaliako lehen ministro izan zen 1960an eta 1967tik 1969ra. Somalilandiako presidentea ere izan zen 1993tik hil zen arte.

Independentzia lortu berri zuen Somaliako lehen ministroa izan zen 1960ko ekainaren 1etik 12ra. Defentsa ministroa (1960-1962) eta Hezkuntza ministroa (1963) izan zen. 1967an Abdirashid Ali Shermarke presidente hautatu zuten eta Egal lehen ministro izendatu zuten. Egal Washingtonen zegoen Shermarke hil zutenean eta herrialdera itzultzean espetxeratu egin zuten Siad Barreren diktaduragatik, baina gero enbaxadore izendatu zuten Indian (1976-1978), eta berriro espetxeratu zuten 1985era arte.

1993an, Somalilandiako bigarren presidente hautatu zuten, eta herrialdearen independentzia sendotu zuen, merkataritza harremanak ezarri zituen kanpokoekin eta txanpon, pasaporte eta bandera berriak ezarri zituen.
Emakumezkoen Traineru Ligako 2010eko denboraldia

**Emakumezkoen Traineru Ligako 2010eko denboraldia** Euskotren Ligaren bigarren denboraldia izan zen. Gipuzkoa eta Galizia berdinduta gelditu ziren eta biak izendatu zituzten txapeldun. Hasieran gipuzkoarrei Liga eman bazitzaien ere helegite bat medio TKE-ko epaileak biak ziendatu zituen txapeldun azaroan.

## Historia 
Aurreko ligaren arrakasta ikusita aurrera jarraitzea erabaki zen. Urte honetan Kataluniak ez zuen parte hartu eta bere ordez Astilleroko neskek osaturiko **Kantabriako Selekzioa** aurkeztu zen. Gipuzkoako selekzioa osatzeko bost elkartek kanporaketa jokatu zuten eta hango emaitzen arabera Getaria-Tolosak eta Zumaiak hiruna estropada jokatzea erabaki zen. Zarauzko Ikurrinan Gipuzkoako Txapelketaren irabazle izan zen Zumaiak hartu zuen parte.

Zarautzen Liga bukatu zenean Galizia eta Gipuzkoa puntuz berdinduta gelditu ziren eta istiluen artean Ikurrina Galiziari eta Liga Gipuzkoari eman zitzaion. Galiziako neskek ordea zumaiarrek behar baino ez-propio gehiago zituela argudiatuz helegitea jarri zuten eta hilabete beranduago zumaiarrak deskalifikatuak izan ziren. Azaroaren 8an epaileak helegiteak aztertu eta Galiziako zein Gipuzkoako selekzioak izendatu zituen txapeldun.

### Estropadak 

## Sailkapena 
## Erreferentziak 
## Kanpo estekak 
* Webgune ofizialean 2010eko datuak
Emakumezkoen Traineru Ligako 2014ko denboraldia

**Emakumezkoen Traineru Ligako 2014ko denboraldia** Euskotren Ligaren seigarren denboraldia izan zen, kluben artean jokatu zen laugarrena. San Juan izan zen txapelduna.

## Historia 
Zazpi traineru aurkeztu ziren jadanik sailkatua zegoen Zumaiarekin batera ligan aritzeko. Urtebeteko hutsunearen ondoren galiziarrak ligara itzuli eta bi taldek eman zuten sailkapen estropadetan parte hartzeko izena, Samertolameuk eta Cabo da Cruzek. Uztailaren 12 eta 13an izan ziren sailkapen estropadak, Pedreñan eta Donostian, eta San Juan, Hibaika eta Samertolameu sailkatu ziren.

Hasieran sanjuandarren eta errenteriarren arteko lehia gogorra izan zen baina azken bost estropadak irabazita San Juanek eraman zuen liga.

### Saikapen fasea 
#  **San Juan (15 puntu)**
#  **Hibaika (15 puntu)**
#  **Zumaia (12 puntu)**, *aurrez sailkatua*
#  **Samertolameu (10 puntu)**
#  Orio (8 puntu)
#  Cabo da Cruz (5 puntu)
#  Getaria-Zarautz (5 puntu)
#  Santoña (2 puntu)

### Estropadak 

## Sailkapena 
## Erreferentziak 
## Kanpo estekak 
* Webgune ofizialean 2014ko datuak
Emakumezkoen Traineru Ligako 2011ko denboraldia

**Emakumezkoen Traineru Ligako 2011ko denboraldia** Euskotren Ligaren hirugarren denboraldia izan zen, kluben artean jokatu zen lehenengoa. Getaria-Tolosa izan zen txapelduna.

## Historia 
Alde batetik zalantzan zegoen Galiziak eta Kantabriak trainerua ateratzerik izango zuten, eta bestetik Gipuzkoan klub ugari zeuden jada trainerua ateratzeko prest. Hori dela eta Gipuzkoako taldeek Kluben arteko liga eratzeko esskaera egin zuten eta proposamena onartu egin zen. Zazpi traineruk hartu zuten parte, azken unean Kantabriak huts egin baitzuen. Aurreko edizioetan bezala zortzi jardunaldi izan zituen eta Zarautzen bukatu zen.

Hainbeste klubek izena eman zutenez Liga sistema berezia antolatu zen. Bi multzotan banatu ziren traineruak eta bakoitzak hiruna estropada jokatu zituen. A taldean Rias Baixas, Zumaia eta Orio aritu ziren eta B taldean Getaria-Tolosa, San Juan, Hondarribia eta Bizkaia. Multzo bakoitzeko bi onenek Zarauzko Ikurrinan "finala" jokatu zuten. Getaria-Tolosak Zarauzko jardunaldi biak irabazi zituen eta txapeldun izan zen Galiziako Rias Baixak taldearen aurretik. Lehenengo jardunaldian 2 segunduren aldea izan zen eta bigarrenean hiru segundurena, guztira bost.

### Estropadak 

## Sailkapena 
### Multzoetako emaitzak 
**A multzoa**

**B multzoa**

### Finala 
## Erreferentziak 
## Kanpo estekak 
* Webgune ofizialean 2011ko datuak
Emakumezkoen Traineru Ligako 2009ko denboraldia

**Emakumezkoen Traineru Ligako 2009ko denboraldia** Euskotren Ligaren lehenengo denboraldia izan zen. Galizia erraz nagusitu zen zortzi estropadatatik sei irabazita.

## Historia 
Aurreko urteko esperientzia ikusita Liga bat sortzeko beharra ikusi zen. 8 estropadatako Euskotren Liga sortu zen orduan. Selekzioen Liga egitea pentsatu zen, Gipuzkoan ezik, zaila baitzen klubek traineru oso bat ateratzea. Kantabriako gobernuak uko egin zion TKE Ligaren gonbidapenari eta azken unean Kataluniako selekzio bat eratzea lortu zen. Horrela, Galizia, Bizkaia, Gipuzkoa eta Kataluniako selekzioek osatu zuten Liga. Ibilbidea milia eta erdikoa (bi luze, ziaboga bakarra) eta hiru jubenil tostaratzeko aukera zuten traineruek. 

**Gipuzkoako selekzioan** parte hartzeko hiru kluben artean banatu zituzten estropadak, Getaria-Tolosak, Zumaia eta Hondarribiak bina jardunaldi jokatu zituztelarik, Zarauzko Ikurrinarako aldiz arraunlarien selekzio bat egin zen. **Bizkaiko Selekzioa**ren oinarria Arkoteko neskak ziren.

**Galiziako selekzioa** Samertolameu, Cabo da Cruz eta Chapelako arraunlariez osatu zen. Hurrengo urtetan kluba osatu zen, S.D. Rias Baixas taldea hain zuzen ere. **Kataluniako selekzioa** llagutetan aritzen ziren lau klubetako arraunlariak ziren, aurreko urteko Kontxako banderak liluratuta arraunera etorri zirenak. Galiziako patroiak txandakatu egin ziren kataluniarrak gidatzeko, eta hauena zen erabili zuten trainerua ere.

Ligaren historiako lehenengo estropada O Groven jokatu zen eta Gipuzkoako selekzioak irabazi zuen.

### Estropadak 

## Sailkapena 
## Erreferentziak 
## Kanpo estekak 
* Webgune ofizialean 2009ko datuak
Gloeoporus taxicola

***Gloeoporus taxicola*** *Irpicaceae* familiako onddo espezie bat da. Ez da jangarria.

Sinonimoak: *Xylomyzon pulchrum*, *Caloporus taxicola*, *Polyporus haematodes*, *Meruliopsis taxicola*.

## Deskribapena 
**Karpoforoa:** Erresupinatua, biguna, euskarritik nahiko bereizgarria. Himenioa gorrixka-haragi kolorekoa, amaieran tonu purpura-beltzaxkekin; oso poro txikiz osatua dago, 2 eta 4 milimetro bakoitzeko, meruloide itxurakoa. Ertz zurixkarekin.

## Jangarritasuna 
Ez da jangarria

### Nahasketa arriskua 
Oharra: Bizi den euskarrian heda daiteke eta 3 eta 4 metro luzeko azalerak estal ditzake. 

## Sasoia eta lekua 
Urte osoan. Koniferoen egurrean. Urria.

### Banaketa eremua 
Kanada, Ameriketako Estatu Batuak, Europa, Errusia, Uzbekistan, Mongolia, Korea, Australia, Zeelanda Berria.

## Erreferentziak 
## Kanpo estekak
Emakumezkoen Traineru Ligako 2013ko denboraldia

**Emakumezkoen Traineru Ligako 2013ko denboraldia** Euskotren Ligaren bosgarren denboraldia izan zen, kluben artean jokatu zen hirugarrena. Zumaia izan zen txapelduna, bigarren urtez jarraian.

## Historia 
Zortzi arraun taldek eman zuten izena bertan parte hartzeko, sei gipuzkoarrek (Zumaia, San Juan, Hibaika, Orio, Hondarribia eta Zarautz) eta hauetaz gain Bizkaiak eta Kantabriako Santoñak. 

Aipatzekoa da bi traineru historiko ez zirela bertan izan, Rias Baixas eta Getaria-Tolosa, lehenengoak Galizian estropadarik ez zela izango jakitean haserre eta bigarrenak taldearen disoluzioa gertatu zelako. Bestalde Bizkaia urtebeteren ondoren berriz itzuli zen eta Zarautz eta Santoña debutariak izan ziren. 

Bi sailkapen estropada izan ziren Pedreñan eta Donostian. Erlojupean jokatu ziren eta aurrez sailkaturik zegoen Zumaiak irabazi zituen biak. Bi estropada hauek ere puntuagarriak izan ziren ligarako eta guztira zortzi estropada jokatu ziren. Zumaiarren nagusitasuna handia izan zen, zazpi garaipen lortu baitzituzten.

### Saikapen fasea 
#  **Zumaia (16 puntu)**, *aurrez sailkatua*
#  **San Juan (14 puntu)**
#  **Hibaika (12 puntu)**
#  **Orio (10 puntu)**
#  Bizkaia (8 puntu)
#  Zarautz (5 puntu)
#  Hondarribia (5 puntu)
#  Santoña (2 puntu)

### Estropadak 

## Sailkapena 
## Erreferentziak 
## Kanpo estekak 
* Webgune ofizialean 2013ko datuak
Emakumezkoen Traineru Ligako 2017ko denboraldia

**Emakumezkoen Traineru Ligako 2017ko denboraldia** Euskotren Ligaren bederatzigarren denboraldia izan zen, kluben artean jokatu zen zazpigarrena. San Juan izan zen txapelduna laugarren aldiz jarraian.

## Historia 
Hamar traineruk eman zuten izena sailkapen estropadetan parte hartzeko. Aurreko denboraldietan ez bezala, San Juanek estropadetako batean gutxienez bosgarren egin beharra zeukan Ligan izateko.

Uztailaren 8an Orion eta 9an Donostian izan ziren sailkapen estropadak eta Hibaika, Orio eta  Arraun Lagunak sailkatu ziren.

Lehenengo estropada Hibaikarentzat izan bazen ere denboraldi honetan berriz nagusitasun handiz irabazi zuten Liga sanjuandarrek.

### Saikapen fasea 
#  **San Juan (19 puntu)**
#  **Hibaika (19 puntu)**
#  **Orio (16 puntu)**
#  **Arraun Lagunak (14 puntu)**
#  Hernani (12 puntu)
#  Deustu (10 puntu)
#  Donostiarra (7 puntu)
#  Cabo da Cruz (6 puntu)
#  Portugalete (5 puntu)
#  Lea-Artibai (2 puntu)

### Estropadak 

## Sailkapena 
## Erreferentziak 
## Kanpo estekak 
* Webgune ofizialean 2017ko datuak
Emakumezkoen Traineru Ligako 2012ko denboraldia

**Emakumezkoen Traineru Ligako 2012ko denboraldia** Euskotren Ligaren laugarren denboraldia izan zen, kluben artean jokatu zen bigarrena. Zumaia izan zen txapelduna.

## Historia 
Aurreko denboraldian bezala zazpi traineruk eman zuten izena, sei gipuzkoarrek eta galiziar batek. 2011eko sistema ez zen egokia ikusi eta lau trainerutako Ligara itzultzea erabaki zen. Horretarako lehenengo bi estropada sailkatzeko izan ziren Portugaleten eta Zarautzen (Eusko Label). Erlojupeko modalitatean jokatu ziren eta hiru onenek lortu zuten sailkapena, iazko irabazlea izan zen Getaria-Tolosarekin batera. Sailkapen estropadak ere ligarako puntuagarriak izan ziren eta dagoeneko sailkaturik zegoen Getaria-Tolosak ere hartu zuen parte.

Liga borrokatua izan zen. Zumaia puntu bakarraren aldearekin iritsi zen Zarautzera. Lehenengo jardunaldian 12 segunduren aldearekin irabazi zuen eta bigarrenean 58 ehunenekoren aldea izan zen galiziarren alde.

### Saikapen fasea 
#  **Zumaia (12 puntu)**
#  ***Getaria-Tolosa (12 puntu)**, *aurrez sailkatua''
#  **Rias Baixas (11 puntu)**
#  **San Juan (9 puntu)**
#  Orio (6 puntu)
#  Hibaika (4 puntu)
#  Hondarribia (2 puntu)

### Estropadak 

## Sailkapena 
## Erreferentziak 
## Kanpo estekak 
* Webgune ofizialean 2012ko datuak
Emakumezkoen Traineru Ligako 2016ko denboraldia

**Emakumezkoen Traineru Ligako 2016ko denboraldia** Euskotren Ligaren zortzigarren denboraldia izan zen, kluben artean jokatu zen seigarrena. San Juan izan zen txapelduna hirugarren aldiz jarraian.

## Historia 
Zazpi traineruk eman zuten izena jadanik sailkatua zegoen San Juanekin batera ligan aritzeko. Aipatzekoa da azken urteetan puntan ibilitako Zumaiak ez zuela trainerurik uretaratu.

Uztailaren 9an eta 10ean izan ziren sailkapen estropadak, Orion eta Donostian, eta Hibaika, Orio eta  Cabo da Cruz sailkatu ziren.

Sanjuandarrak nagusitasun handiz izan ziren txapeldunak.

### Saikapen fasea 
#  **San Juan (16 puntu)** *aurrez sailkatua*
#  **Hibaika (14 puntu)**
#  **Orio (12 puntu)**
#  **Cabo da Cruz (10 puntu)**
#  Getaria-Zarautz (7 puntu)
#  Arraun Lagunak (6 puntu)
#  Hernani (5 puntu)
#  Hondarribia (2 puntu)

### Estropadak 

## Sailkapena 
## Erreferentziak 
## Kanpo estekak 
* Webgune ofizialean 2016ko datuak
Emakumezkoen Traineru Ligako 2018ko denboraldia

**Emakumezkoen Traineru Ligako 2018ko denboraldia** Euskotren Ligaren hamargarren denboraldia izan zen. San Juan izan zen txapelduna bosgarren aldiz jarraian.

## Historia 
Aldaketa nabarmenak izan ziren 2018ko edizio honetan. Bigarren maila bat eratu zen, Galizian bertako Liga eta euskaldunen eta kantabriarren artean ETE Liga, ondorioz denboraldiaren amaieran play-offak jokatu ziren Ligako azkenaren eta Galiziako eta ETE Ligako lehenengo bien artean. Horretaz gain Ligako estropada kopurua nabarmen handitu zen, zortzi estropada izatetik 14 izatera pasaz, hauei play-offetako beste bi gehitu behar zaizkie. Jardunaldi bikoitzeko bi Bandera jokatu ziren, A Coruñakoa eta Zarauzkoa.

ETE Ligaren hasieran euskal talde guztiek hartu zuten parte lehen bi estropadetan. ETE Ligarako puntuagarriak izan ziren baina ez Euskotren Ligarako. Protugaleteko estropadan Oriok lortu zuen garaipena eta Donibane Lohitzunen San Juanek. Sailkapen estropadarako sanjuandarren eta oriotarren sailkapena segurutzat jotzen zen eta hurrengo bi postuetarako hainbat hautagai zeuden.

Ligaren bi maila eratu zirenez, azkenengo aldiz jokatu zen sailkapen estropada eta hamabi traineruk hartu zuten parte. San Juanek nahikoa zuen bietako batean bosgarren egitearekin sailkatzeko.

San Juanek estropada guztiak irabazi zituen, bat ezik eta Liga eskuratu zuen bosgarren aldiz. Oriok bigarren egin zuen estropada guztietan. Ondarroan soilik hartu zion aurrea San Juani baina era berean Arraun Lagunak nagusitu zitzaion.

Hondarribia izan zen laugarrena eta play-offak jokatu behar izan zituen. Galiziarrek uko egin zioten eta ondorioz ETE Ligako Donostiarra izan zuen aurkari. Donostiarrak nagusitu ziren jardunaldi bietan eta igoera lortu zuten.

### Saikapen fasea 
#  **San Juan (24 puntu)**
#  **Orio (22 puntu)**
#  **Arraun Lagunak (19 puntu)**
#  **Hondarribia (19 puntu)**
#  Donostiarra (13 puntu)
#  Deustu (13 puntu)
#  Kaiku (12 puntu)
#  Hibaika (10 puntu)
#  A Pobra-Cabo (9 puntu)
#  Tolosaldea (8 puntu)
#  Hernani (5 puntu)
#  Lea-Artibai (2 puntu)

### Estropadak 

## Sailkapena 
### Play-offak 
## Erreferentziak 
## Kanpo estekak 
* Webgune ofizialean 2018ko datuak
Emakumezkoen Traineru Ligako 2015eko denboraldia

**Emakumezkoen Traineru Ligako 2015eko denboraldia** Euskotren Ligaren zazpigarren denboraldia izan zen, kluben artean jokatu zen bosgarrena. San Juan izan zen txapelduna bigarren aldiz jarraian.

## Historia 
Zazpi traineruk eman zuten izena jadanik sailkatua zegoen San Juanekin batera ligan aritzeko.

Uztailaren 11n eta 12an izan ziren sailkapen estropadak, Pasaian eta Donostian, eta Zumaia, Hibaika eta Orio sailkatu ziren.

Hasieran sanjuandarren eta zumaiarren arteko lehia gogorra izan zen. Lautik hiru taldek lortu zuten garaipena estropadetan.

### Saikapen fasea 
#  **Zumaia (15 puntu)**
#  **San Juan (15 puntu)** *aurrez sailkatua*
#  **Hibaika (11 puntu)**
#  **Orio (11 puntu)**
#  Cabo da Cruz (8 puntu)
#  Getaria-Zarautz (6 puntu)
#  Hernani (4 puntu)
#  Donostiarra (1 puntu)

### Estropadak 

## Sailkapena 
## Erreferentziak 
## Kanpo estekak 
* Webgune ofizialean 2015ko datuak
Emakumezkoen Traineru Ligako 2019ko denboraldia

**Emakumezkoen Traineru Ligako 2019ko denboraldia** Euskotren Ligaren hamaikagarren denboraldia izan zen. Orio izan zen txapelduna.

## Historia 
San Juan, Orio, Arraun Lagunak eta Donostiarra ziren Liga jokatu behar zuten traineruak baina 2018ko denboraldiaren amaieran desadostasun handiak izan ziren San Juango zuzendaritza eta arraunlarien artean eta taldea desegin egin zen. Ondorioz San Juanek uko egin zion Ligan parte hartzeari eta play-offetan maila galdua zuen Hondarribia itzuli zen Liga nagusira.

Oriok estropada guztiak irabazi zituen, bat ezik, eta Liga eskuratu zuen lehenengo aldiz. Irabazi ez zuen estropada bakarra Arraun Lagunakek irabazi zuen, oraingoan Lekeition.

Hondarribia izan zen laugarrena eta play-offak jokatu behar izan zituen. Galiziarrek uko egin zioten eta ondorioz ETE Ligako lehenengo biek hartu zuten parte, Hibaikak eta Zumaiak. Hondarribitarrek bi jardunaldietan irabazita mailari eutsi zioten.

### Estropadak 

## Sailkapena 
### Play-offak 
## Patroirik onena 
TKE Ligan egiten den antzera 2019tik aurrera patroirik onena izendatu zen estropada bakoitzean eta Ligaren amaieran saria jaso zuen. 2019ko denboraldian Nadeth Agirre oriotarra izendatu zuten patroirik onena.

## Erreferentziak 
## Kanpo estekak 
* Webgune ofizialean 2019ko datuak
Mukiazal laranja

***Mukiazal laranja*** (*Phlebia tremellosa*) *Meruliaceae* familiako onddo espezie bat da. Ez du balio sukalderako. 

Sinonimoak: *Merulius tremellosus*, *Merulius imbricatus*.

## Deskribapena 
**Karpoforoa:** Itxura oso aldakorrekoa: erresupinatua agertu daiteke edo proiektatutako kapelak eratuz, asko inbrikatuta; ale freskoak bigunak, gelatinakarak eta malguak dira. Goiko zatia tomentuduna eta zuria da; poroak simulatzen dituzten toles albeolatuek osatzen dute himenioa, hasieran okre argi kolorekoak eta geroago laranja kolorekoak.

**Etimologia:** *Tremellosus* epitetoa bere loditasun gelatinakara eta dardaratsuagatik du.

## Jangarritasuna 
Ez da jangarria.

### Nahasketa arriskua 
Behin ikusiz gero, nahastezina da. *Serpula lacrymans* antzekoa da eta habe hezeetan ateratzen da. *Leucogyrophana mollusca* delakoak ere badu antza eta habitat berean hazten da 

## Sasoia eta lekua 
Udazkenean eta neguan, hostozabalen eta koniferoen motzondoetan eta eroritako enborretan. Oso ohikoa.

### Banaketa eremua 
Kanada, Alaska, Ameriketako Estatu Batuak, Mexiko, Erdialdeko Amerika, Hego Amerika, Groenlandia, Europa, Errusia, Kaukasia, Turkia, Israel, Kazakhstan, Kirgizistan, Himalaiako eremua, Ipar Korea, Hego Korea, Japonia, Txina, Thailandia, Australia, Hawaii, Zimbabwe.

## Erreferentziak 
## Kanpo estekak
Emakumezkoen Traineru Ligako 2020ko denboraldia

**Emakumezkoen Traineru Ligako 2020ko denboraldia** Euskotren Ligaren hamabigarren denboraldia izan zen. Orio izan zen txapelduna bigarren aldiz jarraian.

## Historia 
Euskotren Liga berezia izan zen, COVID-19 pandemiak baldintzatu baitzuen erabat. Alde batetik ikuslerik gabe jokatu ziren estropadak, eta bestetik covid positiboekiko beldur handia izan zen, Euskotren Ligan Arraun Lagunakek bi estropada galdu zituen.

2019ko denboraldiko traineru berek jokatu zuten liga. Donostiarren artean Donostiarra izan zen lehiakorrena, hala ere Oriok aise irabazi zuen Liga. Uztailean Liga lehiatua izan bazen ere, tartean donostiarrek Orion lorturiko garaipena, abuztuan oriotarrek irabazi zituzten estropada guztiak.

Liga Coruñan hasi zen jardunaldi bikoitzeko banderarekin eta Zarautzen amaitu zen, hau ere bi jardunalditako bandera izanik. 12 estropada izan ziren guztira, aurreko denboraldietan baino bi gutxiago.

### Estropadak 

## Sailkapena 
### Play-offak 
Hondarribiaren eta Tolosaldearen lehia estua espero zen. Lehenengo jardunaldian bien artean segundu eta erdiko diferentzia egon zen. Bigarren jardunaldian tolosarrek irteeran arazoa izan zuten estatxarekin eta 10 segunduko zigorra jaso zuten, igoerarako aukera guztiak galduz.

## Patroirik onena 
Nadeth Agirre oriotarra izan zen patroirik onena bigarren urtez.

## Erreferentziak 
## Kanpo estekak 
* Webgune ofizialean 2020ko datuak
Arantxa Arregi

**Arantxa Arregi** **Alberro** (Doneztebe, Nafarroa Garaia) gizarte eta ekonomia garapenerako agentea eta politikaria da.

2023ko ekainaren 17an Doneztebeko alkate bilakatu zen  2023ko udal hauteskundeetan, Euskal Herria Bildu koalizioaren hautagaitza gailentzearen ondorioz.

## Biografia 
Bi seme-alaba eta Elgorriagako senarra duen Oteiza auzoko doneztebarra» da Arantxa Arregi. 23 urtez Malerrekan Bortzirietan eta Bertizaranan garapen agentea izan da, eta Lursarean lurralde garapen iraunkorreko atalaren arduraduna da orain. «Saltsa aunitzetako perrexila» da, «herriarentzat lan egiteko eta jendea aditzeko prest dagoena».

## Doneztebeko alkatea 
2023ko apirilaren 27an Doneztebeko EH Bilduk aurkeztu zuen bere taldea maiatzaren 28an eginen diren udal hauteskundeetarako. Zerrenda eraberritua  Arantxa Arregi izanik zerrendaburua. 2019ko hauteskundeak irabazi zituen EH Bilduk Donezteben eta alkatetza eta sei zinegotzi lortu zituen.

Arantxaren adierazpena:*Prest gaude bide berri hau hasteko eta gure konpromisoak betetzeko*2023ko ekainaren 17an Doneztebeko alkate bilakatu zen  Arantxa Arregi . EH Bilduk bederatzi zinegotzietatik zortzi eskuratu zituen maiatzaren 28ko udal hauteskundetan eta zortzien boza lortu zuen kargu-hartze ekitaldian. Hasieratik zerrendaburu eta alkategai izan den lehen emakumea da Arantxa Arregi. Halere, lehendik bi emakume izan dira alkate: azken agintaldian Xanti Utergaren lekukoa hartu zuen Leire Ortuoste eta lehenago, Joxe Irigoienen ordez sartu zen Teresa Gaspar, epe labur batez. Donezteberen alde lan egiteko erronkari «ilusioz eta gogoz» lotuko zaiola adierazi zuen Arregik. UPNko zerrendako bi lehenbizikoek uko egin ziotenez, zerrendan hirugarren zen Iñaki Iriartek bere buruari eman zion botoa.
erdian|thumb|Arantxa Arregi (EH Bildu) Doneztebeko udaleko aginte makilarekin
Leire Ortuoste EH Bilduko aurreko alkateak pasatu zion aginte makila Arantxa Arregiri. 

## Erreferentziak 
## Kanpo estekak
Orgreaveko bataila

thumb|300px|Errepresio bortitza urtetan ezkutatu eta manipulatu egin zen.
**Orgreaveko bataila** () 1984ko ekainaren 18an izan zen, Hegoaldeko Yorkshireko Poliziaren (SIP) eta beste polizia indarren mehatzarien aurka. Ezinbesteko ekitaldi 1984-1985 Erresuma Batuko Meatzarien Greban, eta britainiar industria historian liskarrik bortitzenenetako bat izan zen.

## Bataila 
1984ko ekainaren 18an, Orgreaveko bataila izan zen greban zeuden meatzarien eta Erresuma Batuko polizien artean. Meategira kamioiak eta eskirolak sartzea galarazi nahi zuten 5.000 grebalari egurtu zituzten zaldiz eta istiluen aurka jantzitako 6.500 poliziak. 100dik gora zauritu eta 95 atxilotu zituzten. BBCk gertaeren ordena aldatu zuela frogatu izan da gerora, alegia, harriak botatzen zituzten langileak erakutsi zituzten lehenik eta gero polizien jipoia, alderantziz jazo arren. Greba historiko honetako inflexio puntuetako bat izan zen. 

## Manipulazioa 
2015eko Batzorde Independente batek ebatzi zuen “poliziaren partetik gehiegizko biolentzia, meatzarien bortxa exageratuz kontakizun faltsua, atxilotuen aurkako salaketa faltsuak eta ofizialek babestutako kaltea” izan zirela.

## Herri kulturan 
### Zineman 
Mike Figgis zuzendariak 2001ean *The Battle of Orgreave* filma zuzendu zuen.

### Musikan 
Dire Straits musika-taldeak "Iron Hand" abestia 1991eko *On Every Street* albumean gertaerei eskaini zien.

## Erreferentziak 
## Kanpo estekak 
* Strike84 webguneko argazki bilduma.
Per Teodor Cleve

**Per Teodor Cleve** (Stockholm, 1840ko otsailaren 10a - Uppsala, 1905eko ekainaren 18a) suediar kimikari, biologo eta mineralogoa izan zen. Holmio eta tulio elementu kimikoak aurkitu zituen.

Uppsalako Unibertsitatean ikasi zuen eta nekazaritza kimikako eta kimika orokorreko irakasle izan zen. 1874an didimioa benetan bi elementu zirela espekulatu zuen. 1895ean, Carl Auer von Welsbachek teoria berretsi zuen neodimioa eta praseodimioa aurkitzean.

1890az geroztik, azterketa biologikoak egin zituen, eta metodo bat garatu zuen metaketa glaziarren eta glaziatu ondokoen adina eta ordena zehazteko. Ozeanografiari buruzko funtsezko tratatu bat ere idatzi zuen.
1976ko Etxarri Aranazko eztanda

**Etxarri Aranazko eztanda** 1976ko ekainaren 18an bost lagun hil zituen gertakaria izan zen. Istripua Espainiako militarrek mendian utzitako lehergailu batek eragin zuen. Franco diktadorea hil eta urte batera, frankismoaren egiturak bere osotasunean mantentzen ziren eta, horregatik, gertaerak ezkutatzeko ahalegin handiak egin ziren.

## Gertaera 
1976ko ekainaren 18an, Etxarri Aranatzen bost lagun hil ziren Espainiako militarrek mendian utzitako lehergailu batek eztanda eginda. Segundo Maiza, Gloria Pejenaute, Saturnino Luis Erdozia eta adin txikiko Jose Luis Tabar eta Jesus Migel Zeberio ziren hildakoak. Urbasako mendilerroan militarrek utzitako lehergailua txatarra zelakoan hartu zuen haietako batek. Hasieran agintariek butano-istripua izan zela esan zuten, baina mendian militarrek utzitako lehergailu gehiago aurkitzean hipotesi hori baztertu zuten. Garai hartan inguruko diru gutxiko jendeak militarren zaborra biltzen zuen txatarra gisa saltzeko.

## 1980an berriro ere 
1980ko maiatzean beste istripu bat gertatu zen Urbasan militarrek botatako obus baten metrailaren ondorioz. Orduan hildakoa 34 urteko artzain bat izan zen, Miguel Arizurrieta. Gaur egun oraindik inguru horietan militarrek utzitako aztarnak aurki daitezke.

## Erreferentziak 
## Kanpo estekak
Alex Beer

**Alex Beer** austriar idazlea da. Luma-izena da hori, benetako izenez **Daniela Larcher** baita (Bregenz, 1977ko apirilaren 8a). 

## Biografia 
Alex Beer Lustenaun hazi zen eta hango Merkataritza Akademian graduatu zen 1996an. Gero prozesu eta proiektuen kudeaketa ikasi zuen Vorarlbergeko Zientzia Aplikatuen Unibertsitatean . Bi urte publizitate-industrian egin ondoren, arkeologia ikasten hasi zen Vienako Unibertsitatean 2002an. Ondoren, New Yorkera joan zen bizitzera, eta argitalpen industrian lan egin zuen.

Gero Vienara aldatu zen eta eleberriak idazteari ekin zion. Izena eman diona, eta nazioartean itzulpenak, misteriozko polizia nobeletako sorta bat izan da, August Emmerich polizia detektibe austriarra protagonista duena, gerra handien arteko Vienan kokatutako istorioak (hauetan lehena izan zen Der zweite Reiter, *Bigarren zalduna*, 2017koa).

## Kanpo estekak
Muezza

**Muezza** edo **Muʿizza** (), tradizio musulmanaren arabera, Mahoma profetaren katu gogokoena izan zen.

Ziurrenik, Mahomak ez zuen katurik izan. Xaria aditu askok diotenez, ezin izan dute aurkitu katu honen existentzia adieraziko lukeen iturririk.

Kondairaren arabera, Muezzak Mahomaren bataren mahukaren gainean lo hartu zuen, eta Mahomak mahukatik zati bat moztea aukeratu zuen katuaren loaldia ez eragozteko. Mahomaren sermoietan, Muezza bere altzoan egoten zen askotan.

## Erreferentziak 
## Kanpo estekak